cyanic-selkie/wikianc huggingface dataset:
பிஜ்னோர்
போக்குவரத்து
இங்கிருந்து சாலைவழியாக மற்ற நகரங்களைச் சென்றடையலாம். நாட்டின் பிற பாகங்களுக்கு சென்றடைய இரயில் போக்குவரத்தும் உண்டு. மாநில நெடுஞ்சாலைகளும் இதன் வழியே கடந்து போகின்றன.
வரலாறு
இந்நகரம் சில காலம் இசுலாமியர் ஆட்சிக்கு உட்பட்டிருந்தது..
வெளி இணைப்புகள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
லியுதேத்தியம்(III) புரோமைடு
தயாரிப்பு
லியுதேத்தியமும் புரோமினும் சேர்ந்து லியுதேத்தியம்(III) புரோமைடு உருவாதலை இச்சமண்பாட்டு விளக்குகிறது:
வினைகள்
லியுதேத்தியம்(III) புரோமைடு எரிக்கப்பட்டால் ஐதரசன் புரோமைடு தோன்றும். உலோக ஆக்சைடு புகையும் வலிமையான ஆக்சிசனேற்றும் முகவர்களுடன் லியுதேத்தியம்(III) புரோமைடு வினைபுரியும்.
கரைதிறன்
ஓர் ஆய்வு நிகழ்வில் 21-23 °செல்சியசு வெப்பநிலையில் லியுதேத்தியம்(III) புரோமைடு 100 மில்லி டெட்ரா ஐதரோபியூரானில் 0.30 கிராம் கரைந்ததாக டி.கியோதசுக்கி தெரிவித்துள்ளார்.
மேற்கோள்கள்
பகுப்பு:லியுதேத்தியம் சேர்மங்கள் பகுப்பு:புரோமைடுகள்
மிகைப்பெருக்கம்
மிகைப்பெருக்கம் (Hyperplasia; hyper genesis) என்பது உயிரணுக்களின் எண்ணிக்கைப் பல்கிபெருகுதலைக் குறிப்பிடுகின்றது. இதனால் உடல் உறுப்பு அபரிதமாக வளர்ச்சியடையலாம். இச்சொல் சில சமயங்களில் தீங்கற்ற கட்டியுடன் (benign tumor) இணைக்கப்பட்டுவிடுகிறது. மிகைப்பெருக்கமானது தூண்டுதல்களினால் ஏற்படும் சாதாரண புதுப்பெருக்கத்திற்கு முன்னான விளைவாகும். நுண்ணிய அளவில் செல்கள் சாதாரண செல்களை ஒத்திருந்தாலும் எண்ணிக்கையில் அதிக அளவு இருக்கும்.
சில நேரங்களில் செல்கள் மிகை வளர்ச்சியை (hypertrophy) அடைந்திருக்கலாம். என்றாலும் மிகைப்பெருக்கம், மிகை வளர்ச்சியிலிருந்து வேறுபடுகிறது. மிகை வளர்ச்சியில் செல் அளவு அதிகமாகவும், மிகைப்பெருக்கத்தில் செல்களின் எண்ணிக்கை அதிகமாகவும் இருக்கும். [கருத்தரிப்பு|கருத்தரிப்பின்]]போது, இயக்குநீரின் தூண்டலால் ஏற்படும் கருப்பைப் பருமன் அதிகரிப்பானது, கருப்பையகத்தில் ஏற்படும் மிகைப்பெருக்கம், மிகை வளர்ச்சி ஆகிய இரண்டினாலும் ஏற்படுவதாக இருக்கும்.
மிகைப்பெருக்கமானது கலப்பெருக்கத் தன்மைகொண்ட உயிரணுக்களில் மட்டுமே நிகழும். இயக்குநீர் தூண்டலால், பூப்பு அடைதலின்போது ஏற்படும் முலைகளின் வளர்ச்சியும், கருத்தரிப்பின்போது கருப்பையில் ஏற்படும் பருமன் அதிகரிப்பும், கல்லீரலிலோ அல்லது காயங்களை ஆற்றும் செயல்முறையின்போது ஏற்படும் குறைநிரப்பு செயற்பாடும் இவ்வகை மிகைப்பெருக்கத்தினால் நிகழும் உடலியங்கியல் நிகழ்வுகளாகும். இவை தவிர நோயின் காரணத்தால் ஏற்படும் மிகைப்பெருக்கமானது மிதமிஞ்சிய இயக்குநீரின் அளவால் கருப்பையகத்தில் ஏற்படும் அதீத வளர்ச்சியாகவோ, பப்பிலோமா வைரஸ் போன்ற சில தீ நுண்மங்களால் ஏற்படும் சில அசாதாரண வளர்ச்சிகளாகவோ இருக்கும்.
மேற்கோள்கள்
பகுப்பு:புற்றுநோயியல்
கேத்துரெட்டிபட்டி ஊராட்சி
கேத்துரெட்டிபட்டி கிராம ஊராட்சி (Kethureddipatti Gram Panchayat), (LGD Village Code: 223104) தமிழ்நாட்டின் தர்மபுரி மாவட்டம் பாப்பிரெட்டிப்பட்டி வட்டம் கடத்தூர் வட்டாரத்தில் அமைந்துள்ளது. மேலும் இது தருமபுரி நகரத்திலிருந்து 30 km தொலைவில் அமைந்துள்ளது. இந்த ஊராட்சி, பாப்பிரெட்டிபட்டி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4808 ஆகும். இவர்களில் பெண்கள் 2352 பேரும் ஆண்கள் 2456 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குவளைக்கால் ஊராட்சி
குவளைக்கால் ஊராட்சி (Kuvalaikal Gram Panchayat), தமிழ்நாட்டின் திருவாரூர் மாவட்டத்தில் உள்ள நன்னிலம் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1180 ஆகும். இவர்களில் பெண்கள் 595 பேரும் ஆண்கள் 585 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருவோணம் (பஞ்சாங்கம்)
திருவோணம் என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 22 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது திருவோண நட்சத்திரக் கோணப் பிரிவுக்குள் இருக்கும் காலம் திருவோண நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" திருவோணம் ஆகிறது.
ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபத்திரண்டாவது நட்சத்திரமாகிய திருவோணம் 280° 00'க்கும் 293° 20'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் திருவோண நட்சத்திரத்தின் முதலாம், இரண்டாம், மூன்றாம், நான்காம் பாதங்கள் அல்லது கால்கள் எனப்படுகின்றன. இந்த நட்சத்திரம் முழுவதும் மகர இராசிக்குள் அமைந்துள்ளது.
பெயரும் அடையாளக் குறியீடும்
இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி திருவோண நட்சத்திரப் பிரிவின் பெயர் அப்பிரிவுக்குள் காணப்படும் அக்கிலா விண்மீன் கூட்டத்தில் காணப்படும் இரண்டு நட்சத்திரங்களைக் கொண்ட திருவோணத்தின் (α, β and γ அக்குயிலய்) பெயரைத் தழுவியது. திருவோணத்தின் சமசுக்கிருதப் பெயரான ஷ்ரவன (Shravana) என்பது "கேட்டல்" என்னும் பொருள் கொண்டது. இதன் அடையாளக் குறியீடு "காது" ஆகும்.
இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. திருவோண நட்சத்திரத்துக்குரிய மேற்படி இயல்புகள் பின்வருமாறு:
வெளியிணைப்புக்கள்
பகுப்பு:சோதிட நட்சத்திரங்கள்
நைட்ரோ ஆல்க்கீன்
நைட்ரோ ஆல்க்கீன் (Nitroalkene) ஒரு வேதி வினைக்குழுவாகும். நைட்ரோ ஒலிபீன் என்ற பெயராலும் இக்குழுவை அழைக்கிறார்கள். பகுதிக்கூறுகளான நைட்ரோ மற்றும் ஆல்க்கீன் குழுக்களின் வினைகளை இணைத்து இக்குழு செயல்படுகிறது. ஆல்க்கீன் வினையூக்கத்தின் வழியாக நைட்ரோ ஆல்க்கீன் அதனுடைய தனிப்பண்புகளை வெளிப்படுத்துகிறது. இதன்மூலம் மைக்கேல் வினை அல்லது டையீல்சு-ஆல்டர் கூட்டுவினைகள் போன்ற தனிச்சிறப்பு மிக்க வினைகளில் இக்குழு மிகப்பயனுள்ளதாக உள்ளது.
தயாரிப்பு
நைட்ரோ ஆல்க்கீனை பல்வேறு வழிகளில் தயாரிக்க இயலும். சில குறிப்பிடத்தக்க முறைகள் இங்கு தரப்பட்டுள்ளன.
.
..
வினைகள்
.
மேற்கோள்கள்
பகுப்பு:ஆல்க்கீன் வழிப்பொருட்கள் பகுப்பு:நைட்ரோ சேர்மங்கள் பகுப்பு:வேதி வினைக்குழுக்கள்
ஒன்-நார்த் தொடருந்து நிலையம்
ஒன்-நார்த் தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின் மத்தியப் பகுதியில் ஒன்-நார்த் பகுதியில் அங்குள்ள மக்களுக்குச் சேவை செய்கிறது. வட்டப்பாதை வழித்தடத்தில் இது இருபத்தி இரண்டாவது தொடருந்து நிலையமாகும். இது கெண்ட் ரிஜ் தொடருந்து நிலையம் மற்றும் புவன விஸ்தா தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளைக் கொண்ட இந்தத் தொடருந்து நிலையத்தில் ஒன்றில் டோபி காட் தொடருந்து நிலையம் நோக்கியும் மற்றொன்றில் துறைமுகம் தொடருந்து நிலையம் நோக்கியும் ரயில்கள் பயணிக்கின்றன.
பகுப்பு: சிங்கப்பூர் ரயில் நிலையங்கள்
ஆஸ்திரேலியாவின் புவியியல்
ஆஸ்திரேலியாவின் புவியியல் (Geography of Australia)  ஆஸ்திரேலியா கண்டம் உலகின் ஏழு கண்டங்களில் ஒன்றாகும். ஓசியானியாவின் தென் பசிபிக் கடலில் அமைந்த உலகின் சிறிய கண்டமான ஆஸ்திரேலியா கண்டத்தில் அமைந்த தீவு நாடான ஆஸ்திரேலியா ஆறு வகையான உயிர்ப்புவியியல் பிரதேசங்களைக் கொண்டுள்ளது. ஆஸ்திரேலியா உலகின் ஆறாவது பெரிய நாடாக உள்ளது. ஆஸ்திரேலியாவின் கிழக்கு மற்றும் தென்கிழக்கு கடற்கரைப் பகுதிகளில் மக்கள் தொகை அடர்த்தியாக உள்ளது. ஆஸ்திரேலியா கண்டத்தின் புவியியல் மிகவும் மாறுபட்டது, ஆஸ்திரேலிய ஆல்ப்ஸ் மற்றும் டாஸ்மேனியாவின் பனி மூடிய மலைகள் முதல் பெரிய பாலைவனங்கள், வெப்பமண்டல மற்றும் மிதமான காடுகள், புல்வெளிகள், தரிசு நிலங்கள் மற்றும் வனப்பகுதிகள் கொண்டது.
இயற்பியல் புவியியல்
ஆஸ்திரேலியா, இந்தியப் பெருங்கடல் மற்றும் தென் பசிபிக் பெருங்கடலுக்கு இடையில் ஓசியானியாவில் அமைந்துள்ள ஒரு தீவு நாடாகும். இது 7,686,850 சகிமீ (2,967,910 சதுர மைல்) பரப்பளவு கொண்ட உலகின் ஆறாவது பெரிய நாடாகும். இது அமெரிக்காவின் 48 மாநிலங்களை விட சற்று சிறியதாகும் மற்றும் ஐக்கிய இராச்சியத்தை விட 31.5 மடங்கு பெரியதாகும். ஆஸ்திரேலியாவின் மொத்த கடற்கரை நீளம் 35,821 கிமீ (22,258 மைல்) ஆகும் மேலும் அதன் தீவுக்கூட்டங்களின் கடற்கரை நீளம் 23,860 கிமீ (14,830 மைல்) ஆக உள்ளது. நாடு முழுவதும் 758 கழிமுகங்கள், வெப்பமண்டல மற்றும் துணை வெப்பமண்டல மண்டலங்களில் அமைந்துள்ளன. சமீபத்திய உலகளாவிய ரிமோட் சென்சிங் பகுப்பாய்வு ஆஸ்திரேலியாவில் 8,866 சகிமீ பரப்பளவிற்கு அலை தட்டையான பகுதி கொண்டுள்ளது.
ஆஸ்திரேலியா 8,148,250 சகிமீ (3,146,060 சதுர மைல்)  பரப்பளவிற்கு 3 வது மிகப்பெரிய பிரத்தியேக பொருளாதார மண்டலத்தைக் கொண்டுள்ளது. பூமியில் உள்ள எந்த நாட்டைக் காட்டிலும் ஆஸ்திரேலியா மிகப்பெரிய கடல் எல்லைக்குள் உள்ளது.
ஆஸ்திரேலியாவின் நான்கு புறங்களிலும் பசிபிக் கடல் சூழ்ந்திருப்பதால், அதற்கு நில எல்லைகள் இல்லை. கண்டத்தின் பிரதான நிலப்பகுதியின் வடக்குப் பகுதிகள் குயின்ஸ்லாந்தின் கேப் யார்க் தீபகற்பம், வடக்கு பிரதேசத்தின் மேல் முனை ஆகும். நாட்டின் வடக்குப் பகுதி டோரஸ் ஜலசந்தி தீவுகளில் உள்ளது. ஆஸ்திரேலியாவின் மேற்குப் பகுதியானது மேற்குப் பீடபூமியைக் கொண்டுள்ளது, இது மேற்கு கடற்கரைக்கு அருகில் மலை உயரத்திற்கு உயர்ந்து கண்டத்தின் மையத்திற்கு அருகில் குறைந்த உயரத்தில் அமைகிறது. ஹேமர்ஸ்லி மலைத்தொடர், மேக்டொனெல் மலைத்தொடர்கள் மற்றும் மஸ்கிரேவ் மலைத்தொடர் போன்ற பல்வேறு மலைத்தொடர்களால் மேற்கு பீடபூமி உடைக்கப்பட்டிருந்தாலும், பொதுவாக தட்டையானது. மேற்கு பீடபூமியில் மேற்பரப்பு நீர் பொதுவாக குறைவாக உள்ளது. இருப்பினும் மேற்கு மற்றும் வடக்கில் மர்சிசன், ஆஸ்பர்டன் மற்றும் விக்டோரியா ஆறுகள் பாய்கிறது. கிழக்கு மேட்டு நிலம் ஆஸ்திரேலியாவின் கிழக்கு கடற்கரைக்கு அருகில் உள்ளது. கிழக்கு ஆஸ்திரேலியாவின் காடுகளால் அதிக மழைப்பொழிவு, மிகுதியான மற்றும் மாறுபட்ட தாவரங்கள் மற்றும் விலங்கினங்கள் மற்றும் அடர்த்தியான மனிதக் குடியிருப்பு ஆகியவற்றைக் கொண்டுள்ளது. கிழக்கு மலைப்பகுதிகளுக்கும் மேற்கு பீடபூமிக்கும் இடையில் மத்திய தாழ்நிலங்கள் உள்ளன, அவை கிரேட் ஆர்டீசியன் பேசின் மற்றும் ஆஸ்திரேலியாவின் மிகப்பெரிய நதி அமைப்புகளான முர்ரே-டார்லிங் வடிநிலம் மற்றும் அயர் ஏரி வடிநிலம் கொண்டுள்ளது.
எதிர்கணு
பகுப்பு:அலை இயக்கவியல்
பாய் (நூல்)
பாய்: டேல்ஸ் ஆப் சைல்ட்ஹூட் ( ஆங்கிலம் : Boy:Tales of Childhood ) 1984 இல் வெளிவந்த முதல் சுயசரிதை. இதனை பிரித்தானிய எழுத்தாளர் ரோல் தால்(Roald Dahl) எழுதினார். அவர் தனது குழந்தைப் பருவம் தொடர்பாக எழுதிய சுயசரிதை "பாய்: டேல்ஸ் ஆப் சைல்ட்ஹூட்".
வெளி இணைப்புகள்
பகுப்பு:ஆங்கில நூல்கள்
ஆடுதுறை - 39 (நெல்)
ஏ டி டீ 39 (ADT 39) என்பது; 1989 ஆம் ஆண்டு அறிமுகப்படுத்தப்பட்ட மத்தியக் கால நெல் வகையாகும். 120 - 125 நாட்களில் அறுவடைக்கு வரக்கூடிய இந்த நெல் இரகம், ஐ ஆர் - 8 (IR-8) என்ற நெல் இரகத்தையும், ஐ ஆர் - 20 (IR-20) என்ற நெல் இரகத்தையும் இயற்கை முறையில் இணைச் சேர்த்து உருவாக்கப்பட்ட நெல் வகையாகும். ஒரு எக்டேருக்கு சுமார் 5600 கிலோ மசூலாக கிடைக்கக்கூடிய இந்த நெல் வகை, தமிழ்நாடு, மற்றும் பாண்டிச்சேரி மாநிலங்களில் அதிகளவில் பயிரிடப்படுவதாக கருதப்படுகிறது.
புற இணைப்புகள்
பகுப்பு:நெல் வகைகள்
மேல்மருவத்தூர் ஊராட்சி
மேல்மருவத்தூர் ஊராட்சி (Mealmaruvathur Gram Panchayat), தமிழ்நாட்டின் செங்கல்பட்டு மாவட்டத்தின் செங்கல்பட்டு வட்டத்தில் உள்ள சித்தாமூர் ஊராட்சி ஒன்றியத்தில் அமைந்துள்ளது. இந்த ஊராட்சி, செய்யூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1337 ஆகும். இவர்களில் பெண்கள் 665 பேரும் ஆண்கள் 672 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கெண்ட் ரிஜ் தொடருந்து நிலையம்
கெண்ட் ரிஜ் தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	மத்தியப்	பகுதியில்	கெண்ட் ரிஜ்	 பகுதியில் அங்குள்ள மக்களுக்கு செவைசெய்கிறது. வட்டப்பாதை வழித்தடத்தில் இது	இருபத்தி மூன்றாவது	தொடருந்துநிலையமாகும். இது ஹா பர் வில்லா தொடருந்து நிலையம்	மற்றும் ஒன்-நார்த் தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்துநிலையத்தில் ஒன்றில் டோபி காட் தொடருந்து நிலையம் நோக்கியும் மற்றொன்றில் துறைமுகம் தொடருந்து நிலையம் நோக்கியும் ரயில்கள் பயணிக்கின்றன.
பகுப்பு: சிங்கப்பூர் ரயில் நிலையங்கள்
வாசுகி முருகேசன்
வாசுகி முருகேசன் (Vasuki Murugesan) 1996 ஆம் ஆடு நடைபெற்ற சட்டமன்ற தேர்தலில் கருர் தொகுதியில் இருந்து தமிழக சட்டப்பேரவைக்கு தேர்ந்தெடுக்கப்பட்டார். இவர் திராவிட முன்னேற்ற கழகத்தின் கட்சி வேட்பாளராக இருந்தார். கோயம்புத்தூர் விமான நிலையத்தில் அப்போதைய துணை முதல்வர் டி.என். எம்.கே.ஸ்டாலினுடனான ஒரு குறுகிய சந்திப்பிற்குப் பிறகு கோவையில் இருந்து கரூருக்கு திரும்பும் வழியில் விபத்தில் இறந்தார். அவரை கொலை செய்ய சதி செய்யப்பட்டது என்று ஆதாரங்கள் தெரிவிக்கின்றன.
ஐதராபாத் விரைவுவண்டி
ஐதராபாத்து விரைவுவண்டி (Hyderabad express), ஐதராபாத்தையும் சென்னையையும் இணைக்கிறது.
வழித்தடம்
இந்த வண்டி சூலூர் பேட்டை, நாயுடுபேட்டை, கூடூர், நெல்லூர், காவலி, ஒங்கோல், சீராலா, பாபட்லா, தெனாலி, குண்டூர், சத்தெனபல்லி, பிடுகுராள்ளா, நடிகுடி, மிர்யாலகுடா, நல்கொண்டா, செகந்திராபாத் ஆகிய இடங்களின் வழியாக பயணிக்கிறது.
மேற்கோள்கள்
பகுப்பு:இந்திய விரைவுவண்டிகள்
லூயிவில் பல்கலைக்கழகம்
லூயிவில் பல்கலைக்கழகம் (University of Louisville) ஐக்கிய அமெரிக்காவில் கென்டக்கி மாநிலத்தின் லூயிவில் நகரத்தில் அமைந்த அரசு சார்பு பல்கலைக்கழகம் ஆகும்.
சோவாவோ தே புசுமாந்தே
சோவாவோ தே புசுமாந்தே (João de Bustamante) (பிறப்பு 1536 - ஆகஸ்ட் 23, 1588) ஒரு எசுப்பானிய மறைபரப்பாளர் ஆவார். இவர் 'இந்தியாவின் குட்டன்பெர்க் ' என்றும் அழைக்கப்பட்டார். இந்தியாவில், குறிப்பாக போர்த்துகீசிய காலனியான கோவாவில் அச்சகத்தை முதன் முதலாக தொடங்கி வைத்தவர்.
இந்தியாவில் அச்சு தொடங்குவதற்கான பங்களிப்பு
புசுமாந்தே எசுபானியாவின் வாலென்சியாவில் பிறந்தார். தன்னுடைய இருபதாவது வயதில் இயேசு சபையில் 1556 ஆம் ஆண்டு சேர்ந்தார். பின் சோவாவோ ரொடிரிக்சு என மறுபெயரிடப்பட்டு 1564 ஆம் ஆண்டு குருவாக நியமிக்கப்பட்டார். அவர் இயேசு சபை மறைபரப்பாளர்களுடன் இணைந்து போர்த்துக்கலில் இருந்து எத்தியோப்பியாவுக்கு (அப்போது அபிசீனியா) செல்லும் வழியில் ஒரு அச்சுப்பொறி திறனாளராக இந்தியா வந்தடைந்தார். கோவாவில் இருந்தபோது அபிசீனிய பேரரசருக்கு மறைபரப்பாளர்கள் மீது நல்லெண்ணம் இல்லை என்ற செய்தி வந்தது. அதே நேரத்தில், கோவாவில் உள்ள மதகுருமார்கள் அச்சகத்தின் தேவையை உணர்ந்து தங்களுக்கு அச்சகம் வேண்டுமென்று அப்போதைய ஆளுநரிடம் கோரினர்.
அச்சிடப்பட்ட படைப்புகள்
மற்றவற்றுடன் இந்த நான்கு நூல்கள் புசுமாந்தேவால் அச்சிடப்பட்டதாக உறுதி செய்யப்பட்டுள்ளது:
கூடுதல் மேற்கோள்கள்
பகுப்பு:1536 பிறப்புகள் பகுப்பு:1588 இறப்புகள் பகுப்பு:கோவா நபர்கள்
திகம்பத்தான வாகன குண்டுதாக்குதல் 2006
திகம்பத்தான வாகன குண்டுதாக்குதல் என்பது அக்டோபர் 16,2006ல் தம்புள்ள மற்றும் ஹபரண நகரிற்கு அண்மித்த திகம்பத்தான எனும் இடத்தில் இலங்கை இராணுவ வாகனத் தொடரணியின் மீது வாகனத்தில் அதிசக்தி வாய்ந்த குண்டுகளை பொருத்திய விடுதலைப் புலிகளின் தற்கொலை குண்டுதாரி ஒருவரினால் நடத்தப்பட்ட குண்டுத்தாக்குதலாகும்.தொடரணியில் உள்ள 15 வாகனங்களில் விடுமுறையில் வீடு திரும்பும் இராணுவத்தினரும்,விடுமுறை முடிந்து கடமைக்கு திரும்பும் இராணுவத்தினருமாக 200 ற்கு மேற்பட்டவர்க (சில தகவலின்படி 340) சம்பவ இடத்தினில் காணப்பட்டனர்.குண்டுதாக்குதலின் விளைவாக 8 சிவிலியன் ஊழியர்கள் உட்பட 92ற்கும் 103 இடையான இராணுவத்தினர் கொல்லப்பட்டதுடன் 150 ற்கும் அதிகமானவர்கள் காயமடைந்தனர் .இவர்களில் மிக அதிகமானவர்கள் திருகோணமலை கடற்படைத்தளதில் பணிபுரியும் கடற்படையினராவார்கள்.இவர்கள் தவிர பாதசாரிகளும்,வியாபாரிகளும் காயமடைந்தனர்.133 இலங்கை இராணுவத்தினர் கொல்லப்பட்ட காரணமான யாழ் முகமாலை முறியடிப்புச் சமர் அடுத்து ஒரிரு தினங்களில் இடம்பெற்ற இத்தாக்குதல் இலங்கை இராணுவ படையினருக்கு மேலும் ஒர் பேரிழப்பினை தந்தது.இத்தாக்குதலுக்கு பதிலடியாக புலிகளின் கட்டுப்பாட்டு பகுதிகளில் இலங்கை விமான படையினரால் விமான குண்டு வீச்சுத் தாக்குதல் நிகழ்தப்பட்டது .புலிகளின் தகவலின் படி 2 பொது மக்கள் கொல்லப்பட்டும் 15 பேர் காயமடைந்துள்ளனர்.புலிகளின் இராணுவப் பேச்சாளர் இளந்திரையன் கருத்துத் தெரிவிக்கையில்போர்க்களங்களுக்கு அப்பால் சிறிலங்கா இராணுவம் இலக்கு வைக்கப்படுவதற்கான வாய்ப்புக்களை நாம் மறுப்பதற்கில்லை எனக் கூறினார்.
வெளி இணைப்புக்கள்
பகுப்பு:தமிழீழ விடுதலைப் புலிகளின் தாக்குதல்கள் பகுப்பு:இலங்கையில் பொதுமக்கள் படுகொலைகள்
அரநாழிகநேரம் (புதினம்)
அரநாழிகநேரம் (அரை நாழிகை நேரம்) என்பது மலையாள எழுத்தாளரான பாறப்புறத்து என்பவர் எழுதிய புதினம். இது 1967-ல் வெளியாகி, 1968-ல் கேரள சாகித்திய அக்காதமி விருது பெற்றது.
சி. போள் வர்க்கீஸ், டைம் டு டை என்ற பெயரில் ஆங்கிலத்தில் மொழிபெயர்த்தார்.
திரைப்படம்
இது இதே பெயரில் திரைப்படமாக்கப்பட்டது. கொட்டாரக்கர ஸ்ரீதரன் நாயர் இதன் முதன்மை கதாப்பாத்திரமான குஞ்ஞோனாச்சனாக வேடமிட்டார். இத்திரைப்படத்தில் "சமயமாம் ரதத்தில் ஞான் சுவர்க்கயாத்ரசெய்யுன்னு" என்று தொடங்கும் கிரிஸ்தவ பாடல் ஜி. தேவராஜனின் இசையமைப்பில், பி. லீலா, மாதுரி ஆகியோர் குரலில் வெளியானது.
சான்றுகள்
பகுப்பு:மலையாளப் புதினங்கள் பகுப்பு:நூலட்டை விடுபட்ட நூல்கள்
எஸ். ஆர். இராஜா
'''எஸ். ஆர். இராஜா''' ஓர் இந்திய அரசியல்வாதி ஆவார். இவர் 2006 மற்றும் 2016 ஆம் ஆண்டுகளில் நடந்த சட்டமன்றத் தேர்தல்களில், தாம்பரம் தொகுதியிலிருந்து, திமுக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் தாம்பரம் தொகுதியில் இருந்து திமுக சார்பில் சட்டமன்ற உறுப்பினரானார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள் பகுப்பு:16 ஆவது தமிழ்நாடு சட்டமன்ற உறுப்பினர்கள்
அனகிலேத்துஸ் (திருத்தந்தை)
அனகிலேத்துஸ் (Anacletus) அல்லது கிலேத்துஸ் (Cletus) என்பவர் கத்தோலிக்க திருச்சபையின் மூன்றாம் திருத்தந்தையாவார். அவருக்கு முன் திருத்தந்தையராக இருந்தவர்கள் முதலில் பேதுரு, அதன்பின் லைனஸ் ஆவர். இவர் கத்தோலிக்க திருச்சபையால் புனிதராகக் கருதப்படுகிறார்
ஒருவரா, இருவரா?
அனகிலேத்துஸ், கிலேத்துஸ் என்னும் இரு பெயர்கள் குறித்துநிற்பது ஒரே திருத்தந்தையையா அல்லது இருவரையா என்பது குறித்து ஐயம் நிலவி வந்துள்ளது. சில பண்டைய ஏடுகள் இரு பெயர்களும் இரு வேறு திருத்தந்தையரைக் குறிப்பதாகக் கூறுகின்றன. ஆனால் பெரும்பான்மையான ஏடுகள் தரும் சான்றின்படி, அனகிலேத்துஸ் என்னும் பெயரின் குறுகிய வடிவமே கிலேத்துஸ். எனவே அவ்விரு பெயர்களும் குறித்துநிற்பது ஒரே திருத்தந்தையைத் தான். அவர் புனித பேதுரு, லைனஸ் ஆகியோரின் வழியில் மூன்றாம் திருத்தந்தையாகப் பணியாற்றினார்.
கிலேத்துஸ் என்னும் கிரேக்கப் பெயருக்கு "அழைக்கப்பட்டவர்" என்று பொருள். அனகிலேத்துஸ் என்றால் "மீண்டும் அழைக்கப்பட்டவர்" எனப் பொருள்படும்.
பதவிக் காலம் பற்றிய செய்திகள்
மரபுச் செய்திப்படி, அனகிலேத்துஸ் (கிலேத்துஸ்) உரோமையைச் சார்ந்தவர் என்றும் பன்னிரு ஆண்டுகள் ஆட்சி செய்தார் என்றும் கூறப்படுகிறது. வத்திக்கான் வெளியிடுகின்ற "ஆண்டு ஏடு" (Annuario Pontificio), "முதல் இரு நூற்றாண்டுகளைப் பொறுத்தமட்டில், ஒரு குறிப்பிட்ட திருத்தந்தை எப்போது பதவி ஏற்றார், எப்போது அவரது பதவிக்காலம் முடிந்தது என்பது பற்றி உறுதியாகக் கூறுவது கடினம்" என்றுரைக்கிறது. அந்த ஏட்டின்படி, கிலேத்துஸ் (அதாவது, அனகிலேத்துஸ்) கி.பி. 80இலிருந்து 92 வரை பதவியிலிருந்தார். வேறு சில ஏடுகள் அப்பதவிக்காலம் 77-88 என்று கூறுகின்றன.
திருத்தந்தை அனகிலேத்துஸ் உரோமை மறைமாவட்டத்தை 25 பங்குத்தளங்களாகப் பிரித்தார் என்றும், ஒரு சிலரைக் குருக்களாகத் திருநிலைப்படுத்தினார் என்றும் சில பண்டைய ஏடுகள் கூறுகின்றன.
வத்திக்கானில் கல்லறை
திருத்தந்தை அனகிலேத்துஸ் இன்றைய வத்திக்கான் நகரில் அமைந்துள்ள புனித பேதுரு பெருங்கோவிலில் அவருக்குமுன் பதவியிலிருந்த திருத்தந்தை லைனஸ் என்பவரின் கல்லறைக்கு அருகில் அடக்கம் செய்யப்பட்டுள்ளார். கிலேத்துஸ் என்னும் திருத்தந்தையின் பெயர் உரோமை வழிபாட்டு முறைத் திருப்பலியில் உள்ள நற்கருணை வழிபாட்டு வேண்டுதலில் சேர்க்கப்பட்டுள்ளது.
திருவிழா
கத்தோலிக்க திருச்சபையின் பழைய நாட்காட்டியாகிய "திரிதெந்தீன் நாட்காட்டியில்" ஏப்பிரல் 26ஆம் நாள் புனித கிலேத்துஸ் மற்றும் புனித மார்செல்லீனுஸ் ஆகியோரின் விழா கொண்டாடப் பணிக்கப்பட்டது. அந்நாட்காட்டியில் சூலை 13ஆம் நாள் புனித அனகிலேத்துஸ் திருவிழா அமைந்தது.
1960ஆம் ஆண்டில் திருத்தந்தை இருபத்திமூன்றாம் யோவான் சூலை 13ஆம் நாளில் இருந்த விழாவை அகற்றினார். அதே நேரத்தில், ஏப்ரல் 26ஆம் நாள் புனித கிலேத்துஸ் விழாவாக அமையும் என்று பணித்தார். கிலேத்துஸ் என்னும் பெயர் உரோமை நற்கருணை வழிபாட்டு வேண்டுதலில் உள்ளது.
1969இலிருந்து ஏப்ரல் 26 விழா கத்தோலிக்க திருச்சபையின் பொது நாள்காட்டியில் இல்லை. திருத்தந்தை அனகிலேத்துஸ் (கிலேத்துஸ்) எந்த நாளில் இறந்தார் என்பது உறுதியாகத் தெரியாவிட்டாலும், "உரோமை மறைச்சாட்சியர் நூல்" (Roman Martyrology) என்னும் ஏடு அவர் ஏப்பிரல் 26ஆம் நாள் இறந்ததாகக் குறிபிடுகிறது.
விக்கிமூலம்: இணைப்பு
அனகிலேத்துஸ் - எழுத்துப் படையல்கள்
பகுப்பு:கிறித்தவப் புனிதர்கள் பகுப்பு:திருத்தந்தையர்கள் பகுப்பு:இத்தாலிய திருத்தந்தையர்கள் பகுப்பு:முதலாம் நூற்றாண்டு இறப்புகள்
காடைச்சம்பா (நெல்)
காடைச்சம்பா (Kadai samba) என்று அழைக்கப்படும் இந்த நெல் வகை, ஒரு பாரம்பரிய நெல் வகையாகும்.
காடைச்சம்பாவின் அரிசி உணவு சாப்பிடுவதால், விந்தணு விருத்தியும், அதீத உடற்பலமும் பெருகுவதோடு, பிரமேக சுரமும், (பிரமேக சுரம் என்பது, எக்காலமும் மாதரின் புணர்ச்சி மோகத்துடன்கூடிய பசியின்மை.) மேலும் பல்வேறு நோய்களையும் குணமாக்கும் மருத்துவக்குணம் நிறைந்ததாக கூறப்படுகிறது
அகத்தியர் குணபாடம்
காடைச்சம் பாவரிசி கண்டுதரி சித்தவர்க்கு நீடுற்ற மேகமனல் நிற்குமோ ! – காடைப் பறவைபோல் நோயும் பறக்கும் பலத்தின் உறவையெவர் சொல்வார் உரை.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
சதாத் அபுல் மசூத்
சதாத் அபுல் மசூத் (Sadat Abul Masud) ஓர் இந்திய நீதிபதி. இவர் கொல்கத்தா உயர் நீதிமன்றத்தில் முன்னாள் நீதிபதியாக இருந்தார். 1972 ஆம் ஆண்டில் இந்திய அரசு அமைத்த இந்திய 6 வது நிதி ஆணையத்தின் நான்கு உறுப்பினர்களில் ஒருவராவார். இவர், காசு பிரம்மநந்த ரெட்டியின் தலைமையில் மத்திய-மாநில நிதி ஒதுக்கீட்டில் ஆலோசனை வழங்கியுள்ளார்.
2012ஆம் ஆண்டு மார்ச்சில் பங்களாதேஷ் 1971 ஆம் ஆண்டு வங்களாதேச விடுதலைப் போரில் அவர்களுக்கு உதவிய நாட்டின் நண்பர்களை கவுரவிக்க முடிவு செய்தபோது, அப்போது அவர்களுக்கு உதவியவர்களில் சதாத்வும் ஒருவர். அப்போது இவருக்கும் விருது வழங்கபட்டது. 1985 ஆம் ஆண்டில், இந்தியாவின் மூன்றாவது உயரிய விருதான பத்ம பூசண் இந்திய அரசால் வழங்கப்பட்டது.
கடகத்தூர் சோமேசுவரர் கோயில்
கடகத்தூர் சோமேசுவரர் கோயில் என்பது தர்மபுரி மாவட்டம், கடகத்தூரில் உள்ள சிவன் கோயிலாகும்.
கோயிலின் பழமை
இக்கோயிலின் பழைய கல்வெட்டு கி.பி 8ஆம் நூற்றாண்டைச் சேர்ந்தது, எனவே இக்கோயில் 8ஆம் நூற்றாண்டைச் சேர்ந்ததாகவோ அல்லது அதற்கு முற்பட்ட சோழர் காலக் கோயில் எனக் கருதப்படுகிறது. இக்கோயில் இறைவன் "சோளீசுவரமுடைய நாயனார்" என கல்வெட்டுகளில் அழைக்கப்படுகிறார். சோளீசுவரமுடையார் என்ற பெயரே பிற்காலத்தில் சோமேசுவரர் என மருவியிருக்கக்கூடும் எனக் கருதப்படுகிறது.
பத்மாவதி விரைவுவண்டி
பத்மாவதி விரைவுவண்டி (Padmavati Express), செகந்திராபாத்துக்கும் திருப்பதிக்கும் பயணிக்கும் தொடர்வண்டியாகும். இது வாரங்கல், விஜயவாடா, கூடூர் ஆகிய நகரங்களின் வழியாக இயக்கப்படுகிறது.
கடகத்தூர் சோமேசுவரர் கோயில்
கோயிலமைப்பு
இக்கோயில் திருவுண்ணாழி, இடைநாழி, மகாமண்டபம் என அமைந்துள்ளது. அம்மனான "மீனாட்சி" தனிச்சந்நதி இல்லாமல் மகாமண்டபத்தின் வலப்புறத்தில் தெற்கு நோக்கியவாறு உள்ள திருமுற்றத்தில் உள்ளார். இக்கோயிலின் திருவுண்ணாழியின் வாயிலில் இடப்புறம் விநாயகரும், வலப்புறம் ஆறுமுகனும் உள்ளனர். இக்கோயிலுக்கு தலமரமாக வில்வம் உள்ளது.
பத்மாவதி விரைவுவண்டி
வழித்தடம்
செகந்திராபாத்தில் இருந்து புறப்பாடு
கடகத்தூர் சோமேசுவரர் கோயில்
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் மகா சிவராத்திரி முக்கிய திருவிழாவாக நடைபெறுகிறது.
பத்மாவதி விரைவுவண்டி
மேற்கோள்கள்
பகுப்பு:இந்திய விரைவுவண்டிகள்
கடகத்தூர் சோமேசுவரர் கோயில்
மேற்கோள்கள்
பகுப்பு:தர்மபுரி மாவட்டத்திலுள்ள சிவன் கோயில்கள்
வாரன் தெ லா ரூ
வாரன் தெ லா ரூ (Warren De la Rue) (15ஜனவரி 1815 - 19 ஏப்பிரல் 1889) ஒரு பிரித்தானிய வானியலாளரும் வேதியியலாளரும் ஆவார். இவர் வானியல் ஒளிப்படவியலில் ஆற்றிய முன்முனைவான பணிக்காகப் பெயர்பெற்றவர்.
வாழ்க்கை
வாரன் குவர்ன்சேவில் பிறந்தார். இவரது தந்தையார் இலண்டனில் எழுதுபொருள் அங்காடியை நிறுவிய தாமசு தெ லா ரூ ஆவார். இவரது தாயார் வாரன் எனப்படும் ஜேன் ஆவார்.
இவர் பாரீசு பார்பே கல்லூரியில் தன் கல்வியை முடித்த பிறகு தன் தந்தையாரின் வணிகத்தை மேற்கொண்டார். எனினும் ஓய்வு நேரத்தில் வேதியியல், மின்னியல் ஆய்வுகளில் ஈடுபட்டுள்ளார். இவர் இந்த தலைப்புகளில் பல ஆய்வுக் கட்டுரைகளை 1836 முதல் 1848 வரை வெளியிட்டுள்ளார்.
இவர் 1840 இல் ஒரு வெற்றிடக் குழலில் பிளாட்டினம் கம்பிச் சுருளை வைத்து அதில் மின்சாரத்தைச் செலுத்தி முதல் உலக மின்விளக்கைக் கண்டுபிடித்துள்ளார். பிளாட்டினத்தின் உயர் உருகுநிலை அதை உயர் வெப்பநிலையில் இயக்க உதவும் என்பதும் வெற்றிடத்தில் வளிம மூலக்கூறுகள் மிக அருகியே இருப்பதால் வெற்றிடக் குழலின் பிளாட்டினத்துடன் வினைபுரிய இயலாதமைyaaல் அதன் வாழ்நாள் நீடிக்கும் என்பதும் இந்த வடிவமைப்பின் அறிவியல் அடிப்படையாக விளங்குகிறது. இது மிக திறம்பட்ட வடிவமைப்பு தான் என்றாலும் பிளாட்டினத்தின் உயர்விலையால் வணிகவியலாக பயன்படுத்த முடியாமற் போனது.
ஜேம்சு நாசுமித்தால் வானியலுக்கு ஈர்க்கப்பட்ட இவர் 1850 இல் ஒரு 13 அங்குல தெறிப்புவகை தொலைநோக்கியைப் புனைந்துள்ளார். இது முதலில் கேனான்பரியிலும் பின்னர் மிடில்செக்சில் உள்ள கிரான்போர்டிலும் நிறுவப்பட்டது. இதைப் பயன்படுத்தி தனித்த அழகும் தெளிவும் உள்ள பல வான்பொருள்களின் வரைவுகளை உருவக்கினார்.
வானியல் ஆராய்ச்சிக்கு இவர் ஆற்றிய முன்னோடிப் பணி ஒளிப்படக்கலையைப் பயன்படுத்தியதே எனலாம்.
இவர் 1854 இல் சூரிய இயற்பியலில் கவனத்தைத் திருப்பினார். சூரிய மேற்பரப்பின் நிலையை ஒளிப்படங்கள் வழியாக அன்றாடம் அறிய இவர் ஒளிச் சூரிய வரைகருவியை உருவாக்கிக் கிடைத்த அறிக்கையை  1859 இல் பிரித்தானியக் கழகத்துக்கும் இங்கிலாந்து வான்வரைபடம்  எனும் தலைப்பில் இவர் தனது பெக்கேரிய விரிவுரைக்காகவும் (Phil. Trans. vol. clii. pp. 333–416 ) அனுப்பிவந்தார்.. இக்கருவியின் ஒழுகான செயலியக்கம் 1858 இல் இவரால் தொடங்கி வைக்கப்பட்டு,14 ஆண்டுகள் வரை தொடர்ந்தது; இது பின்னர் அரசு கிரீன்விச் நோக்கீட்டகத்தில் 1873 முதல் 1882 வரையிலும் தொடர்ந்து இக்கருவி இயங்கிவந்தது. இந்த ஆய்வில் 1862 முதல் 1866 வரையில் பெற்ற முடிவுகள்  Researches on Solar Physics என்ற தலைப்பில் இரண்டு நினைவுவரைகளில் விவாதிக்கப்பட்டது. இவை இவரால் பேரா. பாபோர் சுட்டீவட்டுடனும் பெஞ்சமின் உலோவேயுடனும்இணைந்து ''Phil. Trans.'' (vol. clix. pp. 1–110, vol. clx. pp. 389–496) ஆகியவற்றில் வெளியிடபட்டது.
இவர் சில அரிய நிலாப்படங்களை முதன்முதலாக எடுத்தமையால் "தெ லா ரூ" எனும் நிலாக் குழிப்பள்ளம் இவரது நினைவாகப் பெயரிடப்பட்டது.
இவர் 1860 ஜூலை 18 அன்று இசுப்பெயினில் ஏற்பட்டமுழு சூரிய ஒளிமறைப்பைப் பதிவு செய்ய தனது ஒளிச் சூரியவரைக் கருவியை இசுபெயினுக்கு கொண்டு சென்றார்.
இந்தப் பயணம் முன்பே கூறிய பெக்கேரிய விரிவுரைக்கான கருப்பொருள் ஆனது. இந்த ஒளிப்படங்கள் சூரியனின் செந்தணல் வீச்சை ஐயத்துக்கு இடமின்றி ஒளிமறைப்பின்போது நிலா விளிம்புகளில் காட்டின. இவர் 1873 இல் இருந்து வானியலில் தன் முனைப்பான செயல்பாட்டை நிறுத்தினார். பிறகு தன் வானியல் கருவிகளை ஆக்சுபோர்டு பகலைக்கழக நோக்கீட்டகத்துக்கு அளித்துள்ளார். அதற்குப் பின்னரும் 1887 ஆம் ஆண்டில் அதே வான்காணகத்துக்கு தன் 13 அங்குல ஒளிமுறிவுவகைத் தொலைநோக்கியையும் கார்த்தே து சியுலில் நடந்த பன்னாட்டு ஒளிப்பட வானளக்கையில் நோக்கீட்டகம் பங்கேற்பதற்காக வழங்கியுள்ளார்.
இவர் 1856 முதல் 1862 வரை முனைவர் மூல்லர் உடன் இணைந்து பல வேதியியல் ஆய்வுரைகளை வெளியிட்டுள்ளார், இவர் 1868 முதல் 1883 வரை 14,600 வெள்ளிக்குளோரைடு மின்கலங்கல் அமைந்த மின்கல அடுக்கைப் பயன்படுத்தி வளிமங்களில் மின்சாரத்தைச் செலுத்தி அவற்றின் மின் இயல்புகளை ஆய்வு செய்துள்ளார். இவர் 1862 இலும் 1864 முதல்1866 வரையும் இருமுறை வேதியியல் கழகத்திலும் அரசு வானியல் கழகத்திலும் தலைவராக இருந்துள்ளார். அரசு வானியல் கழகம் 1862 இல் தன் பொற்பதக்கத்தை இவருக்கு வழங்கியது. இவர் 1850 ஜூன் மாதத்தில் அர்சு கழகத்தின் ஆய்வுறுப்பினராகத் தேர்வானார் அரசு கழகம் 1863 இல் கெக்கேரிய விரிவுரைத் தகைமையையும் 1864 இல் அரசு பதக்கத்தையும் இவருக்கு ." 1860 இல் நிகழ்ந்த முழு சூரிய ஒளிமறைப்பின்போது இவரெடுத்த நோக்கிடுகளுக்காகவும் அவற்றின் வானியல் சார்ந்த  ஒளிப்படவியல் மேம்பாட்டுக்காகவும் "  வழங்கியது. இவர் 1889 இல் இலண்டனில் இறந்தார். இவர் குவர்ன்சேவைச் சார்ந்த தாமசு பவுள்சு என்பவரின் மூன்றாம் மகளாகிய ஜியார்ஜியானாவை மணந்தார். இவர்களுக்கு நான்கு மகன்களும் ஒரு மகளும் உண்டு.
வெளி இணைப்புகள்
பகுப்பு:1815 பிறப்புகள் பகுப்பு:1889 இறப்புகள் பகுப்பு:பிரித்தானிய வானியலாளர்கள் பகுப்பு:பிரித்தானிய வேதியியலாளர்கள் பகுப்பு:பிரித்தானிய மின் பொறியியலாளர்கள்
ஆரணி கோதண்டராமர் வீரஆஞ்சநேயர் கோயில்
ஆரணி கோதண்டராமர் வீரஆஞ்சநேயர் கோயில் தமிழ்நாட்டில் திருவண்ணாமலை மாவட்டம், ஆரணி என்னும் ஊரில் அமைந்துள்ள ராமர் கோயிலாகும்.
கோயில் அமைப்பு
இக்கோயிலில் ஸ்ரீ கோதண்டராமர், ஸ்ரீ சீதா சன்னதிகளும், லட்சுமணர், ஆஞ்சநேயர், சக்கரத்தாழ்வார், ராதாருக்மணி, வேணுகோபால, ஆஞ்சநேயர் ஆலயம் (தனி) உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள ராமர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஹா பர் வில்லா தொடருந்து நிலையம்
ஹா பர் வில்லா	தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	மத்தியப்	பகுதியில்	ஹா பர் வில்லா பகுதியில் அங்குள்ள மக்களுக்கு செவைசெய்கிறது. வட்டப்பாதை வழித்தடத்தில் இது	இருபத்தி நான்காவது	தொடருந்துநிலையமாகும். இது 	பாசிர் பாஞ்சாங் தொடருந்து நிலையம்	மற்றும் 	கெண்ட் ரிஜ் தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்துநிலையத்தில் ஒன்றில் டோபி காட் தொடருந்து நிலையம் நோக்கியும் மற்றொன்றில் துறைமுகம் தொடருந்து நிலையம் நோக்கியும் ரயில்கள் பயணிக்கின்றன.
பகுப்பு: சிங்கப்பூர் ரயில் நிலையங்கள்
பௌத்த யாத்திரை தலங்கள்
பௌத்த யாத்திரை தலங்கள் இந்தியாவின் கங்கைச் சமவெளியிலும், நேபாளத்தின் தெற்கிலும் மற்றும் இலங்கை, கம்போடியா போன்ற தென்கிழக்காசியா நாடுகளில் பல பௌத்த புனித யாத்திரைத் தலங்கள் உள்ளன.
நான்கு முக்கிய புனித தலங்கள்
கௌதம புத்தரின் நேரடித் தொடர்பான நான்கு முக்கிய பௌத்த யாத்திரைத் தலங்கள்;
வெளி இணைப்புகள்
பகுப்பு:இந்திய பௌத்த கோயில்கள் பகுப்பு:இலங்கையிலுள்ள பௌத்த ஆலயங்கள் பகுப்பு:தாய்லாந்து புத்த கோயில்கள் பகுப்பு:பௌத்த யாத்திரைத் தலங்கள் பகுப்பு:பௌத்த கோயில்கள் பகுப்பு:கம்போடிய புத்த கோயில்கள் பகுப்பு:சப்பானிய பௌத்த கோயில்கள் பகுப்பு:சமயம் தொடர்பான பட்டியல்கள் பகுப்பு:புத்தர் சிலைகள் பகுப்பு:பௌத்த கட்டிடங்கள் பகுப்பு:பௌத்த நினைவுச் சின்னங்கள்
திருமயம் பாறை ஓவியங்கள்
திருமயம் பாறை ஓவியங்கள் என்பன, தமிழ் நாட்டின், புதுக்கோட்டை மாவட்டம், திருமயம் வட்டம், திருமயம் நகரின் மலைக்கோட்டையில் உள்ள பாறையில் தீட்டப்பட்ட ஓவியங்களைக் குறிக்கும். இந்த ஓவியங்கள் 5000 ஆண்டுகள் பழமையானவை என்று கூறப்படுகிறது. கி.பி 7 மற்றும் 9 ஆம் நூற்றாண்டிற்கு இடைப்பட்ட காலத்தில் வரையப்பட்ட சித்தன்னவாசல் சுவரோவியங்களை விட திருமயம் பாறை ஓவியங்கள் பழமையானவை.
திருமயம் கோட்டையில் பாறை ஓவியங்கள்
இந்தப் பாறை ஓவியங்கள் இப்போதுதான் வெளி உலகத்துக்குத் தெரிய வந்துள்ளது என்றும், புதுக்கோட்டை மாவட்டத்தின் தொன்மையைக் காட்ட உதவும் முதன்மையான ஆதாரமாகும் என்றும் புதுக்கோட்டை மாவட்ட முதன்மைக் கல்வி அலுவலர் முனைவர் நா.அருள்முருகன் தெரிவித்துள்ளார். மலைக்கோட்டையின் நுழைவாயிலுக்குள் நுழைந்தவுடன் வலது புறத்தில் தலைப்பாகை அல்லது தொப்பி வடிவப் பாறையைக் காணலாம். இப்பாறையின் மேற்குப் பக்கத்தின் கீழ்பகுதியில் மங்கலாக சில ஓவியங்கள் காணப்படுகின்றன. இந்த ஓவியத்தின் செய்தியினை அறிய முடியவில்லை. தென்புறம் ஓர் ஆணும் பெண்ணும் படுத்திருப்பது போல ஓர் ஓவியம் காணப்படுகிறது.
வேறொரு ஓவியத்தின் கீழ்ப்பகுதியில், சில உருவகங்கள் இசைக்கருவிகள் வாசிப்பதற்கேற்ப மற்றவர்கள் ஆடுகின்றனர். ஓர் ஆணும் பெண்ணும் கைகோர்த்தபடி ஆடுகிறார்கள். அருகே இருவர் இசைக்கருவியை இசைத்தவாறு ஆடுகின்றனர். தலையில் ஒருவர் குஞ்சம் அணிந்தும் மற்றொருவர் அமர்ந்த நிலையில் மத்தளம் போன்ற இசைக்கருவியை இசைத்தவாறு காணப்படுகின்றனர். இந்த ஆட்டத்தை காண்பது போல தோன்றும் வண்ணம் ஒரு பெரிய காணப்படுகிறது. இது இங்கு வாழ்ந்திருந்த கூட்டத்தின் தலைவியைக் குறிப்பிடலாம்.
பாறையின் கிழக்குப் பக்கத்தில் காணப்படும் மங்கலான ஓவியத்தில் சண்டையிடுதல் அல்லது வேட்டையாடுதல் போன்று சித்தரிக்கப்பட்டுள்ளது.
மற்றொரு ஓவியத்தில் மனிதன் விலங்கின் மீது மனிதன் அமர்ந்த நிலையில் சித்தரிக்கப்பட்டுள்ளது. இங்கு   விலங்கு நீண்ட உருவமாக வரையப்பட்டுள்ளது. இது இடம் விட்டு இடம் பெயர்வதைக் காட்டும் ஓவியம் என்று கருதப்படுகிறது. பாறையின் வடக்குப்பக்கத்தில் உள்ள ஓவியத்தில் பல மனித உருவங்கள் காணப்படுகின்றன. ஒரு பெண்ணைப் பின்பற்றி ஒருவர் பின் ஒருவராகத் தொடர்ந்து வருவதைப் போலவும், நிற்பது போலவும் உருவங்கள் சித்தரிக்கப்பட்டுள்ளன.
திருமயம் குன்றின் தென்புறத்தில் உள்ள சிவன் கோவிலுக்கும் பெருமாள் கோவிலுக்கும் இடையே உள்ள குகையின் மேற்புறத்தில் சில பாறை ஓவியங்களை கண்டதாக அருள்முருகன் கூறியுள்ளார். மேலே குறிப்பிட்ட பாறை ஓவியங்கள் செந்நிற வண்ணத்தில் மட்டுமே வரையப்பட்டுள்ளது என்றும் அடர்த்தியான வண்ணப்பூச்சும் கோட்டு உருவங்களும் சில ஓவியங்களில் காணப்படுவதாகவும் இவர் தெரிவித்துள்ளார்.
கால அளவீடு
"தாய்வழிச் சமுதாயம், வேட்டையாடுதல், கல்லாயுதம் பயன்பாடு, சக்கரத்துக்கு முந்தைய விலங்கின் மீது ஏறிச்செல்லுதல், ஆடல் கலை ஆகியவற்றிலிருந்து திருமயம் பாறை ஓவியங்கள் கி.மு. 5 ஆயிரத்துக்கும் முற்பட்டது" என்று அருள்முருகன் கருதுகிறார்.
மேற்கோள்கள்
பகுப்பு:தமிழ்நாட்டுப் பாறை ஓவியங்கள் பகுப்பு:புதுக்கோட்டை மாவட்டம்
மாலிப்டினம்
மாலிப்டினம் ( Molybdenum) என்பது Mo என்னும் வேதியியல் குறியீடு கொண்ட ஒரு வேதியியல் தனிமம் ஆகும். இதன் அணு எண் 42 ஆகும். மாலிப்டினத்தின் அணுக்கருவில் 54 நியூட்ரான்கள் உள்ளன. பண்டைய கிரேக்க மொழியில் ஈயம் போன்றது என்ற பொருள் கொண்ட மாலிப்டாசு என்ற சொல்லிலிருந்து மாலிப்டினம் என்ற பெயர் தோன்றியது. மாலிப்டினத்தின் தாதுக்களும் ஈயத்தின் தாதுக்களும் ஒரே மாதிரியாக இருந்து குழப்பத்தை உண்டாக்கும் தன்மையுடயவையாகும். மாலிப்டினத்தின் தாதுக்கள் நீண்ட நெடுங்காலமாக அறியப்பட்டாலும் மாலிப்டினம் 1778 ஆம் ஆண்டு கார்ல் வில்லெம் சீலே என்பவரால் கண்டுபிடிக்கப்பட்டது. பின்னர் 1781 ஆம் ஆண்டு முதன்முதலாக பீட்டர் யாக்கோபு எயெல்ம் என்பவரால் தனிமமாகத் தனித்துப் பிரித்து எடுக்கப்பட்டது.
மாலிப்டினம் தனித்த நிலையில் ஒருபோதும் இயற்கையில் கிடைப்பதில்லை. பல்வேறு ஆக்சிசனேற்ற நிலைகளில் கனிமங்களில் இது காணப்படுகிறது. தூய மாலிப்டினம் வெள்ளி போன்ற வெண்மையான உலோகமாகும். பொதுவாகத் தூள் நிலையில் இது கிடைக்கிறது. எளிதில் இதை தகடாகவும் கம்பியாகவும் மாற்றலாம். எஃகை விட மிருதுவானதாக காணப்படுகிறது. தூய நிலையில் உள்ளபோது இதை பளபளப்பாக மாற்றமுடியும். வலிமையான இவ்வுலோகம் பாரா காந்தத்தன்மை கொண்டதாக உள்ளது. அனைத்து தனிமங்களிலும் இது ஆறாவது உயர்ந்த உருகுநிலையைக் கொண்ட தனிமமாக உள்ளது. மாலிப்டினம் உடனடியாக கடினமான மற்றும் நிலைப்புத் தன்மை கொண்ட கார்பைடுகளாக மாறி கலப்புலோகங்களை உருவாக்குகிறது, இந்த காரணத்திற்காக உலகின் உற்பத்தியாகும் பெரும்பாலான மாலிப்டினத்தின் சுமார் 80%  எஃகு உலோகக் கலவைகள் தயாரிக்கப் பயன்படுத்தப்படுகிறது. இக்கலப்புலோகங்களில் அதிக வலிமை கொண்ட உலோகக்கலவைகளும்  மீவுயர் கலப்புலோகங்களும் அடங்கும்.
பெரும்பாலான மாலிப்டினம் சேர்மங்கள் தண்ணீரில் குறைந்த அளவே கரையக்கூடியனவாக உள்ளன. ஆனால் மாலிப்டினத்தை தாங்கியிருக்கும் தாதுக்கள் ஆக்சிசன் மற்றும் தண்ணீரைத் தொடர்பு கொள்ளும்போது உருவாகும் மாலிப்டேட்டு அயனி MoO2-4 மிகவும் நன்றாக கரையக்கூடியதாக உள்ளது. தொழிற்துறையில், உலக மாலிப்டினம் உற்பத்தியில் சுமார் 14% மாலிப்டினம் சேர்மங்கள் உயர் அழுத்த மற்றும் உயர் வெப்பநிலை பயன்பாடுகளில் நிறமிகள் மற்றும் வினையூக்கிகளாகப் பயன்படுத்தப்படுகின்றன. உயிரியலில் நைட்ரசன் நிலைநிறுத்தும் செயல்பாட்டில் வளிமண்டல மூலக்கூற்று நைட்ரசனில் இருக்கும் வேதிப் பிணைப்பை உடைப்பதற்கான மிகப்பொதுவான பாக்டீரியா வினையூக்கிகளுக்கு மாலிப்டினம் தாங்கும் நொதிகள் காரணமாக உள்ளன. குறைந்தபட்சம் 50 மாலிப்டினம் நொதிகள் இப்போது பாக்டீரியா, தாவரங்கள் மற்றும் விலங்குகளில் அறியப்படுகின்றன, இருப்பினும் பாக்டீரியா மற்றும் சயனோபாக்டீரியல் நொதிகள் நைட்ரசன் நிலை நிறுத்தலில் ஈடுபடுகின்றன. இந்த நைட்ரசனேசு நொதிகளைப் தன் வடிவத்தில் பெற்றிருக்கும் மாலிப்டினம் மற்ற மாலிப்டினம் நொதிகளிலிருந்து மாறுபட்டவையாக இருக்கின்றன. இவை அனைத்தும் மாலிப்டினம் இணைகாரணிகளில் முழுமையாக ஆக்சிசனேற்றப்பட்ட மாலிப்டினத்தைக் கொண்டிருக்கின்றன.
தோற்றமும் உற்பத்தியும்
மாலிப்டினம் தனித்த நிலையில் கிடைப்பதில்லை. பூமியின் மேலோட்டில் அதிகமாகக் கிடைக்கும் தனிமங்கள் பட்டியலில் 54 வது இடத்தைப் பிடிக்கிறது. அதே போல கடல்களில் அதிகமாகக் கிடைக்கும் தனிமங்களின் பட்டியலில் 25 வது இடத்தையும் மாலிடினம் பிடிக்கிறது. ஆக ஒட்டுமொத்தமாக சராசரியாக பில்லியனுக்கு 10 பகுதிகள் என்ற அளவில் பூமியில் மாலிப்டினம் கிடைக்கிறது. பிரபஞ்சத்தில் அதிகமாகக் கிடைக்கும் தனிமங்கள் என்ற வரிசையில் வகைப்படுத்தினால் மாலிப்டினத்திற்கு 42 ஆவது இடமாகும். உருசியாவின் லூனா 24 விண்கலத் திட்டத்தில் நிலவிலிருந்து கொண்டுவரப்பட்ட பைராக்சின் துண்டில் மாலிப்டினம் இருந்தது கண்டுபிடிக்கப்பட்டது. புவியில் மாலிப்டினம் மாலிப்டினைடு (MoS2), உல்பினைட்டு (PbMoO4)ம் பாவெலைட்டு (CaMoO4), மாலிப்டைட்டு (Fe2O3.MoO3.2H2O) என்ற தாதுக்கள் வடிவில் கிடைக்கிறது. பொதுவாக மாலிப்டினைட்டு என்ற தாதுவிலிருந்து மாலிப்டினம் தயாரிக்கப்படுகிறது. 2011 ஆம் ஆண்டில் உலக மாலிப்டினம் உற்பத்தி 250000 டன்கள் ஆகும். சீனா (94000 டன்), அமெரிக்கா (64000டன்), சிலி (38000 டன்), பெரு (18000 டன்) மெக்சிகோ (12000 டன்) ஆகியவை மாலிப்டினத்தை அதிகமாக உற்பத்தி செய்யும் நாடுகளாகும். 10 மில்லியன் டன் மாலிப்டினம் உலகில் இருப்பு இருக்கலாம் எனக் கணக்கிடப்பட்டுள்ளது. அவ்விருப்பு சீனா (4.3 மில்லியன் டன்) அமெரிக்கா (2.7 மில்லியன் டன்), சிலி (1.2 மில்லியன் டன்) போன்ற நாடுகளில் காணப்படுகிறது. 93% மாலிப்டினம் வட மற்றும் தென் அமெரிக்கக் கண்டங்களில் உற்பத்தி செய்யப்படுகிறது. மீதி மாலிப்டினத்தை ஐரோப்பா மற்றும் ஆசிய கண்டங்கள் தயாரிக்கின்றன.
மாலிப்டினத் தாது நுண்ணிய தூளாக அரைக்கப்பட்டு நுரை மிதப்பு மிறையில் அடர்ப்பிக்கப்படுகிறது. இவ்வாறு அடர்ப்பிக்கப்பட்ட தாது காற்றில் 700° செல்சியசு வெப்பநிலையில் நன்கு வறுக்கப்படுகிறது. மாலிப்டினம்(VI) ஆக்சைடும் வாயுநிலையில் உள்ள கந்தக டை ஆக்சைடும் உருவாகின்றன.
படிகமாக்கல் முறையில் அமோனியம் மாலிப்டேட்டு தூய்மை செய்யப்படுகிறது. இப்படிகங்களை வெப்பச் சிதைவுக்கு உட்படுத்தி தூய்மையான மாலிப்டினம்(VI) ஆக்சைடு தயார் செய்யப்படுகிறது. மாலிப்டினைட்டு தாதுவுடன் கலந்துள்ள தாமிரம் அமோனியாவில் சிறிதளவே கரையும். முற்றிலுமாக அதை நீக்க தாதுவானது ஐதரசன் சல்பைடுடன் சேர்க்கப்பட்டு வீழ்படிவாக்கப்பட வேண்டும். அமோனியம் மாலிப்டேட்டு அமோனியம் டைமாலிப்டேட்டாக மாறுகிறது. இதைத் தனித்துப் பிரித்து வெப்பப்படுத்தினால் தூய்மையான மாலிப்டினம் டிரை ஆக்சைடு கிடைக்கிறது.
இந்த மாலிப்டினம் டிரை ஆக்சைடு 1100 பாகை செல்சியசு வெப்பநிலைக்கு சூடுபடுத்தப்படுகிறது. மாலிப்டினம் டிரை ஆக்சைடு பதங்கமாதலுக்கு உள்ளாகி மேலும் தூய்மைப்படுத்தப்படுகிறது. இதை ஒடுக்குதலுக்கு உட்படுத்தி தூமையான மாலிப்டினம் தயாரிக்கப்படுகிறது. ஒடுக்கும் முகவர்களாக ஐதரசன், கார்பன்ம் அலுமினியம், கால்சியம், துத்தநாகம் போன்றவை பயன்படுத்தப்படுகின்றன.
MoO3  +  3 C  →   Mo  +  3 CO
மேற்கூறப்பட்ட முறைகளில் தயாரிக்கப்படும் மாலிப்டினம் தூளாகக் கிடைக்கும். இதை ஐதரசன் வாயுச் சூழலில் அழுத்தத்திற்கு உட்படுத்தி சூடாக்கினால் திண்ம மாலிப்டினம் கிடைக்கும்.
எஃகு உற்பத்தி செய்வதற்குத் தேவையான மாலிப்டினத்தை, இதனுடன் இரும்பைச் சேர்த்து அலுமினோவெப்பச் சிதைவு வினையின் மூலம் பெர்ரோமாலிப்டினமாகத் தயாரிக்கிறார்கள். பெர்ரோ மாலிப்டினத்தில் 60% மாலிப்டினம் கலந்துள்ளது.
இயற்பியல் பண்புகள்
தூய மாலிப்டினம் வெள்ளி போன்ற வெண்மையான உலோகமாகக் காணப்படுகிறது. மாலிப்டினத்தின் மோவின் கடினத்தன்மை எண் 5.5 ஆகும். இதனுடைய உருகுநிலை 2623° செல்சியசு ஆகும். இயற்லையாகத் தோன்றும் தனிமங்களில் தங்குதன், ஒசுமியம், இரேனியம், டாண்ட்டலம் மற்றும் கார்பன் போன்ற தனிமங்கள் மட்டுமே உயர்ந்த உருகுநிலை கொண்டவையாகும். மாலிப்டினத்தின் பலவீனமான ஆக்சிசனேற்றம் 300 ° செல்சியசு வெப்பநிலையில் தொடங்குகிறது. வணிக ரீதியாக பயன்படுத்தப்படும் உலோகங்கள் மத்தியில் வெப்ப விரிவாக்க குணகங்களில் குறைவான குணகம் கொண்டவற்றில் இதுவும் ஒன்றாகும். மாலிப்டினம் கம்பிகளின் விட்டம் ~ 50-100 நானோமீட்டர் முதல் 10 நானோமீட்டர் வரை குறையும் போது அவற்றின் இழுவிசை வலிமை 10 முதல் 30 கிகாபாசுக்கல் வரை சுமார் 3 மடங்கு அதிகரிக்கிறது ,
வேதிப் பண்புகள்
மாலிப்டினம் ஓர் இடைநிலை தனிமமாகும். உதன் மின்னெதிர் தன்மை பௌலிங் அளவுகோலில் 2.16 ஆகும். அறை வெப்பநிலையில் ஆக்சிசன் அல்லது காற்றுடன் வெளிப்படையாக வினைபுரியாது. 300 பாகை செல்சியசு வெப்பநிலையில் மாலிப்டினம் ஆக்சிசனேற்றம் அடையத் தொடங்குகிறது. 600 பாகை செல்சியசு வெப்பநிலைக்கு மேல் இதன் பேரளவு ஆக்சிசனேற்றம் நிகழ்ந்து மாலிப்டினம் டிரையாக்சைடு உருவாகிறது. கடுமையான நிபந்தனைகளுக்கு உட்பட்டு Mo3+ நேர்மின் அயனி அறியப்படுகிறது என்றாலும் பிற கன இடைநிலைத் தனிமங்கள் போல மாலிப்டினம் நீரிய கரைசல்களில் சிறிய அளவில் நேர்மின் அயனியாக உருவாக முற்படுகிறது.
ஐசோடோப்புகள்
மாலிடினத்திற்கு 35 ஐசோடோப்புகள் உள்ளன. அவற்றின் அணுநிறை 83 முதல் 117 வரை மாறுபடுகின்றன. இவற்றில் நான்கு சிற்றுறுதி நிலை அணுக்கரு மாற்றியங்களும் உள்ளன. 92, 94, 95, 96, 97, 98, மற்றும் 100 அணு நிறைகள் கொண்ட ஏழு ஐசோடோப்புகள் இயற்கையில் தோன்றுகின்றன. இயற்கையில் தோன்றும் ஐசோடோப்புகளில் மாலிப்டினம்-100 மட்டும் நிலைப்புத் தன்மையற்றதாகும்.
மாலிப்டினம் -98 மிக அதிகளவில் காணப்படும் ஐசோடோப்பு ஆகும். அனைத்து மாலிப்டினங்களையும் 24.14 சதவீதம் அளவிற்கு இது உள்ளடக்கியுள்ளது. மாலிப்டினம்-100 இன் அரைவாழ்வுக் காலம் சுமார் 1019 ஆண்டுகளாகும். இது இரட்டை பீட்டா சிதைவுக்கு உட்பட்டு ருத்தேனியம் -100 ஆக மாறுகிறது. அணு நிறை 111 முதல் 117 வரையிலான மாலிப்டினம் ஐசோடோப்புகள் அனைத்தும் ஏறக்குறைய 150 நானோ வினாடிகள் என்ற அரை ஆயுளைக் கொண்டுள்ளன. மாலிப்டினத்தின் அனைத்து நிலையற்ற ஐசோடோப்புகளும் நையோபியம், டெக்னீசியம் மற்றும் ருத்தேனியம் ஆகியவற்றின் ஐசோடோப்புகளாக சிதைகின்றன.
அணுக்கரு பிளப்பில் தோன்றும் மாலிப்டினம்-99 ஐசோடோப்பை உள்ளடிக்கியே மாலிப்டினம் ஐசோடோப்பின் மிகப் பொதுவான பயன்பாடு அமைகிறது. மருத்துவத்தில் பயன்படுத்தப்படும் டெக்னீசியம்-99 என்ற ஐசோடோப்பு உருவாக்கத்தில் மாலிப்டினம் -99 பெரிதும் பயன்படுகிறது. மாலிப்டினம்-98 ஐசோடோப்பிலிருந்து மாலிப்டினம்-99 தயாரிப்பதற்கான காப்புரிமைக்கும் 2008 ஆம் ஆண்டு விண்ணப்பிக்கப்பட்டுள்ளது ,
சேர்மங்கள்
-II முதல் +VI வரையிலான ஆக்சிசனேற்ற நிலைகளில் மாலிப்டினம் வேதிச் சேர்மங்களாக உருவாகிறது. உயர் ஆக்சிசனேற்ற நிலைகள் இதன் நிலப்பரப்பு தோற்றம் மற்றும் இதன் உயிரியல் பங்களிப்புகளுக்கு மிகவும் பொருத்தமானவையாக உள்ளது. இடைப்பட்ட ஆக்சிசனேற்ற நிலைகள் பெரும்பாலும் உலோகத் தொகுதிகளுடன் தொடர்பு கொண்டுள்ளன. தாழ்ந்த நிலை ஆக்சிசனேற்ற நிலைகளில் மாலிப்டினம் கரிம்மாலிப்டினம் சேர்மங்களுடன் தொடர்புடையதாக உள்ளது. மாலிப்டினம் மற்றும் தங்குதன் தனிமங்களின் வேதியியல் ஒரே மாதிரியாக உள்ளன. மாலிப்டினம்(III) இன் அரிதான தன்மை ஒப்பீட்டளவில் குரோமியம்(III) சேர்மங்களின் பரவலுடன் முரண்படுகிறது. மாலிப்டினம்(VI) ஆக்சைடில் (MoO3) மாலிப்டினம் அதிக ஆக்சிசனேற்ற நிலையில் காணப்படுகிறது, அதே நேரத்தில் மாலிப்டினத்தின் சாதாரண கந்தகச் சேர்மம் மாலிப்டினம் டைசல்பைடு (MoS2) ஆகும்
. மாலிப்டினம் டைசல்பைடும் (MoS2), மாலிப்டினம் டிரையாக்சைடு (MoO3) வர்த்தகப் பார்வையில், மிக முக்கியமான சேர்மங்களாகக் கருதப்படுகின்றன. கருப்பு நிறத்தில் காணப்படும் மாலிப்டினம் டைசல்பைடு ஒரு முக்கிய கனிமமாகும். இதை காற்றில் வறுக்க்கும்போது மாலிப்டினம் டிரையாக்சைடு ஆக்சைடு உருவாகிறது: உயர் வெப்பநிலையில் மாலிப்டினம் டிரையாக்சைடு ஆவியாகிறது. பிற மாலிப்டினம் சேர்மங்களையும் அதன் உலோகக் கலவைகளையும் தயாரிக்க உதவும் முன்னோடிச் சேர்மமாக இது பயன்படுகிறது. மாலிப்டினம் பல ஆக்சிசனேற்ற நிலைகளை கொண்டிருந்தாலும் +4 மற்றும் +6 ஆக்சிசனேற்ற நிலைகள் நிலைப்புத் தன்மை கொண்டவையாகும். மாலிப்டினம்(VI) ஆக்சைடு வலிமையான காரநீரில் கரைந்து மாலிப்டேட்டுகளாக (MoO42−) உருவாகிறது. குரோமேட்டுகளைக்காட்டிலும் மாலிப்டினேட்டுகள் வலிமை குறைந்த ஆக்சிசனேற்றிகளாகும். குறைந்த pH மதிப்புகளில் இவை ஒடுங்கி [Mo7O24]6− மற்றும் [Mo8O26]4−போன்ற அணைவு ஆக்சியெதிர்மின் அயனிகளாக மாற முற்படுகின்றன. பல்மாலிப்டேட்டுகள் மற்ற அயனிகளையும் தன்னுடன் சேர்த்துக் கொண்டு பல்லாக்சோமெட்டலேட்டுகளாக உருவாகின்றன. அடர் நீல நிறத்துடன் பாசுபரசை கொண்டிருக்கும் பல்லினமாலிப்டேட்டு P[Mo12O40]3− அயனி பாசுபரசை நிறமாலையியலில் கண்டுபிடிக்க பயன்படுகிறது. மாலிப்டினத்தின் பல்வேறு ஆக்சிசனேற்ற நிலைகள் காரணமாக பல்வேறு மாலிடினம் குளோரைடுகளும் உருவாகின்றன. மாலிப்டினம்(VI) குளோரைடு (MoCl6) அறியப்படவில்லை என்றாலும் மாலிப்டினம் அறுபுளோரைடு நன்கு அறியப்பட்டுள்ளது. குரோமியம் மற்றும் பிற சில இடைநிலைத் தனிமங்கள் போல மாலிப்டினம் Mo2(CH3COO)4 போன்ற நான்மடங்கு பிணைப்புகளாக உருவாகிறது. [Mo2Cl8]4− சேர்மத்திலும் நான்மடங்கு பிணைப்பு உள்ளது.
புற இணைப்புகள்
பகுப்பு:தனிமங்கள் பகுப்பு:மாலிப்டினம் பகுப்பு:பிறழ்வரிசை மாழைகள் பகுப்பு:தாண்டல் உலோகங்கள் பகுப்பு:உணவுப் பட்டியல் கனிமங்கள்
லபுவான் நகராட்சி
லபுவான் நகராட்சி அல்லது லபுவான் கார்ப்பரேசன் (மலாய்: Perbadanan Labuan; (சுருக்கம்: PL) ஆங்கிலம்: Labuan Corporation); என்பது மலேசியா, லபுவான் கூட்டரசு பிரதேசத்தை (Federal Territory of Labuan) நிர்வகிக்கும் ஓர் உள்ளூராட்சிக் கழகம் (Local Authority) ஆகும். இந்த நிறுவனம் மலேசிய கூட்டரசு பிரதேசங்களின் அமைச்சின் (Ministry of the Federal Territories) கீழ் உள்ளது. விசுமா பெர்பாடானான் லபுவான் (Wisma Perbadanan Labuan) என்று அழைக்கப்படும் அதன் தலைமை தலைமையகம் லபுவான் நகரில் டேவான் சாலையில் (Jalan Dewan) அமைந்துள்ளது.
வரலாறு
லபுவான் நகராட்சி, 2001 சூலை 1-ஆம் தேதி; சட்டம் 609, பெர்பாடானான் லபுவான் சட்டம் 2001 (Act 609, Perbadanan Labuan Act 2001) எனும் சட்டத்தின் கீழ் நிறுவப்பட்டது. இது லபுவான் மேம்பாட்டு ஆணையம் (Labuan Development Authority) (LDA) மற்றும் லபுவான் ஊராட்சி மன்றம் (Labuan Municipal Council) (MPL) ஆகிய இரண்டு நிறுவனங்களுக்கும் இடையிலான ஓர் இணைப்பாகும்.
வெளி இணைப்புகள்
பகுப்பு:லபுவான் பகுப்பு:மலேசிய மாநகராட்சிகள் பகுப்பு:மலேசியாவின் உள்ளாட்சி மன்றங்கள் பகுப்பு:போர்னியோ
பாசிர்ஹத் மாவட்டம்
பாசிர்ஹத் மாவட்டம் (Basirhat district), இந்தியாவின் மேற்கு வங்காள மாநிலத்தின் 25வது மாவட்டமாக இம்ம்மாவட்டம் அறிவிக்கப்பட்டுள்ளது. இராஜதானி கோட்டத்தில் உள்ள வடக்கு 24 பர்கனா மாவட்டத்தின்  வடக்குப் பகுதிகளைக் கொண்டு பாசிர்ஹத் மாவட்டம் நிறுவப்படுவதாக 28 நவம்பர் 2022 அன்று மேற்கு வங்க முதலமைச்சர் மம்தா பானர்ஜி முடிவு செய்துள்ளார். இதன் நிர்வாகத் தலைமையிடம் பாசிர்ஹத் நகரம் ஆகும்.
மாவட்டம் நிர்வாகம்
இம்மாவட்டம் பாசிர்ஹத், பதூரியா மற்றும் தாக்கி எனும் மூன்று நகராட்சிகளையும், ஒரு கணக்கெடுப்பில் உள்ள ஊர், 10 ஊராட்சி ஒன்றியங்களையும் மற்றும் 90 கிராம ஊராட்சிகளைக் கொண்டது.
மேற்கோள்கள்
பகுப்பு:மேற்கு வங்காள மாவட்டங்கள்
செ. அரங்கநாயகம்
'''செ. அரங்கநாயகம்' (C. Aranganayagam'') என்பவர் தமிழக சட்டமன்றத்துக்கு நான்கு முறை அண்ணா திராவிட முன்னேற்றக் கழகத்தின் சார்பில் தேர்ந்தெடுக்கப்பட்ட இந்திய அரசியல்வாதியாவார். இரு முறை தொண்டாமுத்தூர் தொகுதியிலிருந்தும், இருமுறை கோவை மேற்குத் தொகுதியில் இருந்தும் தேர்ந்தெடுக்கப்பட்டார். இவர் எம். ஜி. ஆர் அமைச்சரவையிலும் பின்னர் ஜெ. ஜெயலலிதாவின் அமைச்சரவையிலும் கல்வியமைச்சராகப் பொறுப்பு வகித்தவராவார். இவர் அதிமுக.வில் இருந்து விலகி 4-9-2006 அன்று தி.மு.க. தலைவர் கருணாநிதி முன்னிலையில் அக்கட்சியில் இணைந்த நிலையில், 2014 ஆண்டு திமுகவிலிருந்தும் விலகினார். இவர், தமிழக அமைச்சராக 1991 முதல் 1996 வரை பதவி வகித்தார். அந்த காலகட்டத்தில் தன் பெயரிலும், தன்மனைவி, மகன்கள் பெயரிலும் வருமானத்துக்கு அதிகமாக ரூ. 1.15 கோடிக்கு சொத்துச் சேர்த்ததாக தமிழக லஞ்ச ஒழிப்புத்துறை காவல் துறையினர் வழக்குப்பதிவு செய்தனர். 2017-ல் வெளியான சிறப்பு நீதிமன்றத் தீர்ப்பின்படி, வருமானத்திற்கு அதிகமாக சொத்துச் சேர்த்ததற்காக மூன்றாண்டு சிறைத் தண்டனை விதித்தது.
மறைவு
அதிமுக முன்னாள் அமைச்சர் செ. அரங்கநாயகம் (வயது 90) உடல்நலக்குறைவு காரணமாக, சென்னை கிண்டியில் உள்ள தனியார் மருத்துவமனையில் 29 ஏப்ரல் 2021 அன்று காலமானார்.
மேற்கோள்கள்
பகுப்பு:2021 இறப்புகள் பகுப்பு:தமிழக அரசியல்வாதிகள் பகுப்பு:தமிழக முன்னாள் அமைச்சர்கள் பகுப்பு:கோவை மக்கள்‎ பகுப்பு:6 ஆவது தமிழ்நாடு சட்டமன்ற உறுப்பினர்கள் பகுப்பு:7 ஆவது தமிழ்நாடு சட்டமன்ற உறுப்பினர்கள் பகுப்பு:8 ஆவது தமிழ்நாடு சட்டமன்ற உறுப்பினர்கள் பகுப்பு:10 ஆவது தமிழ்நாடு சட்டமன்ற உறுப்பினர்கள் பகுப்பு:தமிழ்நாடு கல்வி அமைச்சர்கள்
கெலவள்ளி ஊராட்சி
கெலவள்ளி ஊராட்சி (Kelavalli Gram Panchayat), தமிழ்நாட்டின் தர்மபுரி மாவட்டத்தில் உள்ள மொரப்பூர் வட்டாரத்தில் அமைந்துள்ளது. இந்த ஊராட்சி, அரூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3398 ஆகும். இவர்களில் பெண்கள் 1594 பேரும் ஆண்கள் 1804 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்